สาวทอมคิดว่าตัวเอง ติดโควิดฯ กักตัว-เครียดจัด โดดหอพักสาหัส
สาวทอม ทำงานเป็นรปภ.หน่วยราชการที่ระยอง มีอาการปวดหัว ปวดท้อง ไปหาหมอที่รพ. ได้รับคำแนะนำให้กักตัวเอง 14 วัน ผ่านไป 3 วัน เกิดเครียดหนัก แอบขึ้นบนดาดฟ้าหอพักกระโดดลงมา บาดเจ็บสาหัสเวลา 11.00 น. วันที่ 11 เม.ย. ร.ต.อ.เลิศศักดิ์ วังคีรี รองสารวัตรสอบสวน สภ.เมือง ระยอง ได้รับแจ้ง ว่า มีเหตุคนกระโดดตึกสูง 4 ชั้น ริมถนนสุขุมวิท ตรงข้ามสำนักงานอัยการจังหวัดระยอง เขตเทศบาลตำบลเนินพระ อำเภอระยอง จึงเดินทางไปตรวจสอบที่เกิดเหตุบริเวณข้างตึกสูง 4 ชั้น เลขที่ 35/11 ถนนสุขุมวิท เมืองระยอง ซึ่งเปิดเป็นหอพักให้เช่า ไม่มีชื่อ พบร่างของผู้หญิงนอนดิ้นร้องโอดโอยอยู่ริมถนนซึ่งเป็นพื้นดินในซอยข้างตึก เบื้องต้นทางเจ้าหน้าที่กู้ภัยยังไม่กล้าเข้าไปช่วยเหลือ เนื่องจากเกรงจะไม่ปลอดภัยจากเชื้อโควิด-19 จึงประสานชุดเจ้าหน้าที่จากโรงพยาบาลระยอง มาช่วยเหลือนำส่งโรงพยาบาลระยองสอบสวนทราบว่าหญิงรายนี้เป็นสาวทอม ชื่อนางสาวไอรดา อายุ 40 ปี ทำงานเป็น รปภ.อยู่หน่วยงานราชการแห่งหนึ่งในจังหวัดระยอง โดยพักอยู่คนเดียวจากการสอบถามเจ้าของหอพัก บอกว่า นางสาวไอรดา พักอยู่คนเดียวในห้องพักบนชั้น 3 ซึ่งก่อนหน้านี้ได้ทราบว่านางสาวไอรดา มีอาการไม่สบายปวดศีรษะและปวดท้อง ได้เดินทางไปพบแพทย์เพื่อตรวจร่างกายหาเชื้อโควิด-19 มาแล้วเมื่อวันที่ 7 เม.ย. แพทย์ได้แนะนำให้นางสาวไอรดา ทำการกักตัวเอง 14 วัน เพื่อรอผลตรวจเลือด เมื่อกลับมา นางสาวไอรดา จึงได้ปิดห้องเก็บตัวอยู่ในห้องตามคำแนะนำของแพทย์มาแล้ว 3 วันจนกระทั่งวันนี้ ช่วง 11.00 น. ขณะที่เจ้าของหอพักอยู่ชั้นล่าง ได้ยินเสียงดังคล้ายวัตถุตกลงมาจากที่สูงกระทบพื้นดังตุบ จึงวิ่งออกไปดู แต่ไม่กล้าเข้าช่วยเหลือต้องแจ้งเจ้าหน้าที่มาช่วยเหลือส่วนสาเหตุนั้น คาดว่านางสาวไอรดา น่าจะเกิดความเครียดจากอาการป่วยของตัวเอง และกลัวว่าจะป่วยติดเชื้อโควิด-19 จึงตัดสินใจก่อเหตุ ด้วยการขึ้นไปบนดาดฟ้าหอพักสูงจากพื้นกว่า 10 เมตร แล้วกระโดดลงมาจนบาดเจ็บสาหัสดังกล่าวอย่างไรก็ตามหลังเกิดเหตุเจ้าหน้าที่ได้นำเครื่องพ่นน้ำยาฆ่าเชื้อไปทำการฉีดพ่นบริเวณที่เกิดเหตุและในห้องพักบนหอพักด้วย เพื่อสร้างความมั่นใจให้แก่ผู้ที่พักอาศัยอยู่ในหอพักและในชุมชนใกล้เคียง
สาวทอม ทำงานเป็นรปภ.หน่วยราชการที่ระยอง มีอาการปวดหัว ปวดท้อง ไปหาหมอที่รพ. ได้รับคำแนะนำให้กักตัวเอง 14 วัน ผ่านไป 3 วัน เกิดเครียดหนัก แอบขึ้นบนดาดฟ้าหอพักกระโดดลงมา บาดเจ็บสาหัส 
โควิด-19,COVID-19,เครียดโควิด,กระโดดหอพัก,ข่าวทั่วไป